Magistralinis kelias A2 (Lietuva)

A2 – magistralinis kelias Lietuvoje, jungiantis Vilnių ir Panevėžį. Kelio ilgis – 135,92 km.

Magistralė prasideda Vilniuje, Ukmergės gatvėje. Eina Vilniaus, Širvintų, Ukmergės ir Panevėžio rajonų savivaldybių teritorijomis. Svarbiausi miestai šalia magistralės – Maišiagala, Širvintos, Ukmergė, Panevėžys. Baigiasi Panevėžyje, J.Basanavičiaus g.

Istorija 
Senasis kelias ėjo dabartinėmis šių kelių trasomis:  Vilnius-Širvintos, kelias Širvintos-Vytinė,  Vytinė-Ukmergė,  Ukmergė-Nevėžis ir  Nevėžis-Panevėžys.

Dabartinė automagistralės trasa pradėta tiesti apie 1974-1976 m. Apie 1981 m. buvo atidaryta eismui A2 atkarpa tarp Vilniaus ir Ukmergės. 1998 m. visiškai užbaigta atkarpa tarp Ukmergės ir Panevėžio.

Kelio statusas 
Kelias tarp Vilniaus prieigų ir Šilagalio sankryžos turi automagistralės statusą. Nors kelias turi vieną nepertraukiamą automagistralės atkarpą, jame yra 6 sankryžos su kairiaisiais posūkiais skiriamojoje juostoje. Tokie sprendiniai yra unikalūs Europos autostradų statybos kontekste, kuriose eismas užtikrinimas tik daugiausia per skirtingų lygių sankryžas. Ties daugumą šių sankryžomis įrengtos elektroninės švieslentės (kintami kelio ženklai), kurios, jei to reikalauja eismo sąlygos, sumažina leistiną greitį iki 100 arba 110 km/h.
Vieno lygio sankryžose, kuriose neįrengti kintami ženklai, įrengti standartiniai kelio ženklai, kurie riboja leistiną greitį iki 110 km/h.

Sovietmečiu šis kelias buvo dalis kelio M12, kuris jungė Minską, Vilnių su Ryga.

Maršrutas

Galerija

Šaltiniai 

Magistralinis kelias A2 (Lietuva)